മഹാമാരിക്കാലത്തും ഓണപ്പൂക്കള് വിരിയിച്ച് സര്വീസ് സഹകരണ ബാങ്ക് അന്നമനട: കോവിഡ് മഹാമാരിയുടെ ഭീതിയില് ജീവിതം ഇരുട്ടിലേക്ക് നീങ്ങുന്പോഴും നാട്ടു വിശുദ്ധിയുടെ ഓണപ്പൂക്കളുകള് വിരിയിച്ച് പൊതുസമൂഹത്തിന് മാവേലി നാടിന്റെ ഓര്മ്മകളും പ്രതീക്ഷകളും നല്കുകയാണ് വെണ്ണൂര് സര്വീസ് സഹകരണ ബാങ്ക്. സ്നേഹഗിരി സ്ക്കൂളിനടുത്ത് ഒന്നര ഏക്കര് പാട്ടത്തിനെടുത്ത ഭൂമിയിലാണ് ചെണ്ടുമല്ലി പൂക്കള് ഓണത്തിനെ വരവേല്ക്കാന് പൂത്തുനില്ക്കുന്നത്. 2018 ലും 2019 ലും നാശം വിതച്ച പ്രളയവും അപ്രതീക്ഷിതമായി കഴിഞ്ഞ വര്ഷമെത്തിയ കോവിഡും മൂലം ഓണാഘോഷം കേവലം ചടങ്ങുകളിലൊതുങ്ങി. എന്നാല് ഈ വര്ഷം ഓണത്തിന് രണ്ടാഴ്ച മുന്പേ തന്നെ ചെണ്ടുമല്ലി വിരിയിച്ചതും പ്രതീക്ഷ നിറഞ്ഞ കാലങ്ങളുടെ ഓര്മപ്പെടുത്തലാണ്. വെണ്ടയും പയറും അടക്കം പച്ചക്കറികളും സഹകരണ ബാങ്കിന്റെ നേതൃത്വത്തില് ഇവിടെ കൃഷി ചെയ്തുവരുന്നു. നാടിന്റെ പ്രതിസന്ധി ഘട്ടങ്ങളും സാമൂഹ്യ പ്രതിബദ്ധതയോടെ ഒട്ടേറെ മാതൃകാ പ്രവര്ത്തനങ്ങള് കാഴ്ചവയ്ക്കുന്ന ബാങ്കിന്റെ നയിക്കുന്നത് പ്രസിഡന്റ് അഡ്വ.പോളി ആന്റണിയും സെക്രട്ടറി ഇ.ഡി സാബുവുമാണ്.